hong kong – WOORDSPEL
Bietjie baie vis
February 7, 2018 Adele
Indien jy (soos ek) 'n aanhanger is van daai lieflike Japanese dis, sushi, dan het jy heel waarskynlik al by een van die honderde Chinese restaurante aangegaan vir hulle "Eat as Much as you Can" specials. As jy nognie het nie is jy OF 'n sushi snob (want dis gewoonlik nie die greatste sushi nie) OF jy gee nie om vir duur betaal vir min kos nie
Ek is so tussen die twee, want ek wil nie 'n maand se grocery geld op een ete spandeer nie, maar aan die anderkant wil ek nie skeurbuik, salmonella of voëlgriep kry van my goedkoop kos nie. Let wel, ek is nie 'n dokter nie, so weet nie eers of dit moontlik is om enige van daai siektes te kry van 'n klein bietjie rou vis nie. Ok, soos party mense eet, BAIE rou vis. Nogtans…
So nou die aand was ek weer saam met kleinsus uit gewees vir ons gunsteling dis, en dit is toe wat ek begin wonder oor die intelligensie van die mensdom. Of dalk is dit onkunde of onoplettendheid. Want ons sit in 'n CHINESE restaurant en bestel 'n JAPANESE dis. En sal partykeer die vermetelheid hê om oor kwaliteit te kla.
Is dit nie maar net so goed jy gaan na Ocean Basket en bestel 'n steak nie? Of Burger Fair en dan hoop jy hulle bobotie gaan fantasties wees nie? Dis amper asof mens die arme Chinees opsetlike in 'n moeilike situasie sit. Hy moet nou perform in 'n dis wat nie regtig deel is van sy repertoire nie.
Chinese deepfry die hel uit alles uit, Japanese is meer delikaat en vars. So as daar deep fried sushi op jou Eat as Much spyskaart is, dan is dit waarskynlik uit jou chef se comfort zone uit, en mag jy nie kla nie. Niks fout met daar eet nie, vat net baie wyn saam.
Die 'specials' is ook altyd vir my nogals snaaks verwoord. By 'n gewilde Chinees-probeer-Japanees restaurant sien ek nou die dag hulle adverteer hulle Eat as Much as 'n buffet. Selfde ding, waiter bring steeds jou bestelling vir jou, maar dit klink fancy. Oh, en hierdie restaurant weet dat iets wat net vir 'n beperkte tyd beskikbaar is meer klante lok, dus staan die volgende op hulle spyskaart:
Eat as Much Sushi Special Buffet – ONLY available Mondays, Tuesdays, Wednesdays, Thursdays, Fridays, Saturdays, Sundays.
Amper te goed om waar te wees ne! Ek voel FOMO nader kruip, wat as ek op die verkeerde dag kom?
En 'n laaste ding. Sien ek mos nou die aand saam met sussie die dekor van die plek raak. Die plek se naam is Tokyo. Bietjie aardrykskunde vir die van julle wat al vergeet het, Tokyo is die hoofstad van Japan. Gepaste naam, ons gaan immers nou sushi eet. Daar is egter nie 'n enkele dekor item wat iets deurgee van Japan nie. Daar is Hong Kong posters teen die mure, en fortune cookies op die toonbank en die enigste waiter sê sy naam is Grant en hy is van Zimbabwe.